**Csongrád Város Polgármesterétől**

Száma: Önk/115-2/2022

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2022. július 28-ai rendkívüli ülésére**

**Tárgy:**Csongrád Város Önkormányzata Városellátó Intézménye és a Dr. Szarka Ödön Egyesített Egészségügyi és Szociális Intézmény alapító okiratának módosítása

**Tisztelt Képviselő-testület!**

Csongrád Városi Önkormányzat Képviselő-testülete a 135/2022. (VI.30.) önkormányzati határozatával döntött az Ifjúsági Ház és a Városi Sporttelep Csongrád – Tiszapart SE részére történő üzemeltetésbe adásáról. A Csongrád-Tiszapart SE-vel megkötöttük az üzemeltetési szerződést, így az érintett ingatlanok 2022. augusztus 1. napjától a Tiszapart SE üzemeltetésébe kerülnek.

Mindezek alapján szükségessé vált a Városellátó Intézmény alapító okiratának módosítása, mely alapján az Ifjúsági Ház (6640 Csongrád, Hunyadi tér 9-11.) és a Sporttelep (6640 Csongrád, Sport u. 2.) törlésre kerülne a telephelyi felsorolásból.

Csongrád Bokrosi városrész ellátását szolgálja a városrész „egészségháza”, amely jelenleg a Városellátó Intézmény üzemeltetésébe tartozik, bokrosi orvosi rendelő elnevezéssel (6648 Csongrád, Bokros u. 36/a. cím alatt). A Városellátó az üzemeltetés keretében rendezi az épület közüzemi számláit, amelyet fogyasztásarányosan számláz tovább. Az épületbe gyógyszertár, védőnői szolgálat és háziorvosi rendelő működik. A Bokrosi Egészségház működtetése a Dr. Szarka Ödön Egészségügyi Intézmény profiljába tartozik, így a két intézmény az önkormányzat bevonásával megegyezett abban, hogy a Dr. Szarka Ödön Egészségügyi Intézmény átveszi az ingatlant üzemeltetését, amely egyébként műszaki állapotát tekintve felújításra szorul.

Indítványozom, hogy a Képviselő-testület a Városellátó Intézménytől vegye vissza a Bokrosi Egészségház üzemeltetését és azt adja át a Dr. Szarka Ödön Egészségügyi Intézmény részére üzemeltetésre.

Javasolom az érintett két intézmény alapító okiratának módosítását.

**Határozati javaslat**

Csongrád Városi Önkormányzat Képviselő-testülete a „Csongrád Város Önkormányzata Városellátó Intézménye és a Dr. Szarka Ödön Egyesített Egészségügyi és Szociális Intézmény alapító okiratának módosítása” című előterjesztést és az alábbi határozatot hozza:

1. A Képviselő-testület a Bokrosi Egészségház üzemeltetési jogát a Városellátó Intézménytől visszavonja és 2022. szeptember 1. napjától a Dr. Szarka Ödön Egyesített Egészségügyi és Szociális Intézmény üzemeltetésébe adja.
2. A Képviselő-testület felhatalmazza a polgármestert az üzemeltetési szerződés megkötésére.

Felelős: Bedő Tamás polgármester

Határidő: folyamatos

1. A Képviselő-testület Csongrád Város Önkormányzata Városellátó Intézmény 09-1283-46/2018. okiratszámú, a 138/2018. (VI.28.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

Az alapító okirat 1.2.2. alpontjába foglalt táblázat következő 1., 3. és 10. sora elhagyásra kerül a további szerkezeti egységek számozásának értelemszerű megváltozásával:

|  |  |  |
| --- | --- | --- |
|  | telephely megnevezése | telephely címe |
| 1. | Ifjúsági Ház  | 6640 Csongrád, Hunyadi tér 9-11. |
| 3. | Sporttelep  | 6640 Csongrád, Sport utca 2. |
| 10.  | Bokrosi orvosi rendelő  | 6648 Csongrád, Bokros utca 36/a. |

1. A Képviselő-testület a Dr. Szarka Ödön Egyesített Egészségügyi és Szociális Intézmény Önk/103-3/2022. okiratszámú, a 126/2022. (V.30.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

Az alapító okirat 1.2.2. alpontjába foglalt táblázat 5. sora helyébe a következő rendelkezés lép:

|  |  |  |
| --- | --- | --- |
|  | telephely megnevezése | telephely címe |
| 5. | Bokrosi Egészségház  | 6648 Csongrád, Árpád Vezér utca 1. |

1. A Képviselő-testület felhatalmazza a polgármestert, hogy az intézmények módosító okiratait és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

1. A képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Megyei Igazgatóságához.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2022. július 26.

 Bedő Tamás

 polgármester